— Як грамадзянін дзяржавы я звярнуўся ў Генпракуратуру і атрымаў адтуль адказ-адпіску за подпісам намесніка генпракурора А. К. Стука, які спасылаецца на міфічныя часткі артыкула. Гэта сведчыць пра непісьменнасць супрацоўнікаў Генпракуратуры, а таксама пра іх бяздушша і нежаданне разабрацца ў праблемах простых грамадзян краіны. Гэты факт быў мне надзвычай непрыемны, бо я звярнуўся ў вышэйшы наглядны орган Рэспублікі Беларусь, — абураецца Андрэй Мініч. Ён падкрэслівае, што хаця сам і працуе ў “органах, гэта ніяк не перашкаджае абараняць свае правы: “Артыкул 60 Канстытуцыі Рэспублікі Беларусь дазваляе незалежна ад прафесійнай прыналежнасці кожнаму грамадзяніну звяртацца ў дзяржаўныя органы з абгрунтаванымі прэтэнзіямі і скаргамі.